Keladi bunting

Keladi bunting, kemeling telur, lembayung atau bunga jamban (nama saintifik: Eichhornia crassipes)Eichhornia crassipes ialah sejenis pokok bunga berwarna putih ungu daripada keluarga Pontederiacea. Ia tumbuh asal di lembangan Amazon dan merupakan spesies ceroboh di tempat-tempat lain.

Tumbuhan ini boleh membiak dengan banyak dan menyebar cepat di kawasan berair tenang seperti tasik tanpa haiwan kawalan biologi. Ia boleh menjadi rumpai yang sukar dihapuskan kerana bersaing dengan tumbuhan dan alga asli lain merebutkan sumber mineral, cahaya matahari dan sebagainya. Anak tumbuhan ini boleh menutupi permukaan air lalu membantutkan pertumbuhan organisma dan alga dalam air mengganggu ekosistem tersebut.

 Botani 
Pokok ini mempunyai batang yang tak nyata, tangkai daun yang bergabus dan boleh membesar untuk menyimpan air. Daunnya berbentuk C dan mempunyai lapisan permukaan daun seperti lilin. Ia membiak secara vegetatif dan anak pokok akan tersebar apabila terpisah dari pokok induk.

 Kegunaan 
Di setengah tempat, bunga ini digunakan semasa keramaian dengan disemat di baju batik. Untuk mendapatkan bunga ini pokok keladi bunting ini perlu ditanam di permukaan air. Ia amat cepat membiak bunganya mudah diperolehi.

Di sesetengah tempat ia digunakan sebagai makanan ternakan dan merawat logam berat dalam sistem akuatik dan bahan buangan seramik serta sebagai bahan bakar.

 Kawalan 
Penggunaan mesin mekanikal memakan kos yang tinggi, manakala penggunaan racun akan merosakkan ekosistem kerana ia tumbuhan akuatik. Kegagalan menangani pokok ini pula akan mendatangkan bencana seperti banjir apabila ia menutup aliran air keluar dari sistem pengairan. Dengan tambahan hujan yang lebat banjir boleh berlaku.

 Rujukan 

 Pautan luar